1. pielikums
Cenu aptaujas “Siltumsūkņu apkope un remonts” (ID Nr. BAP/2-1/2026/47) nolikumam
TEHNISKĀ SPECIFIKĀCIJA
“Siltumsūkņu apkope un remonts”
1. Objekti un iekārtas
1.1. Izpildītājs nodrošina zemāk norādīto siltumsūkņu un to apsaistes (cirkulācijas sūkņi, filtri, izplešanās tvertnes, drošības un noslēgarmatūra, karstā ūdens un akumulācijas tvertnes, vadības automātika) tehnisko apkopi un remontu:
	Nr.
	Objekta adrese
	Siltumsūkņa ražotājs, modelis
	Siltumsūkņa tips
	Jauda, kW
	Skaits, gab.
	Pielietojums

	1.
	“Ērgļi”, Ērgļi, Brunavas pag., Bauskas nov.
	THERMIA Robust 42×2 
	Šķidrums–ūdens (zemes siltums, sālījuma kontūrs)
	42
	1
	Apkure

	2.
	“Ērgļi”, Ērgļi, Brunavas pag., Bauskas nov.
	Panasonic Aquarea WH-SXC16H9E8 (iekšējais bloks) + WH-UX16HE8 (ārējais bloks)
	Gaiss–ūdens, split
	16
	1
	Apkure un karstais ūdens

	3.
	Tautas nams, Ceraukste, Ceraukstes pag., Bauskas nov.
	NIBE Fighter F1330-40
	Šķidrums–ūdens (zemes siltums, sālījuma kontūrs)
	40
	1
	Apkure

	4.
	Miera iela 1, Dāviņi, Dāviņu pag., Bauskas nov.
	EURONOM Exotic S17
	Šķidrums–ūdens (zemes siltums, sālījuma kontūrs)
	17
	1
	Apkure un karstais ūdens


1.2. Pasūtītājam ir tiesības samazināt vai papildināt objektu vai iekārtu skaitu; tas nav pamats vienību cenu maiņai.
2. Plānveida tehniskās apkopes apjoms un biežums
2.1. Katram siltumsūknim veic 1 (vienu) plānveida apkopi gadā: pamatapkopi pēc apkures sezonas (2.3. punkts). Papildus pēc nepieciešamības Pasūtītājs var lūgt papildu apkopi un sagatavošanu apkures sezonai (2.4. punkts).
2.2. Apkopi veic 10 (desmit) darba dienu laikā pēc Pasūtītāja pieteikuma saņemšanas. 
2.3. Pamatapkope pēc apkures sezonas ietver:
a) aukstumaģenta (freona) kontūrs:
1. darba spiedienu un temperatūru (kondensācijas, iztvaikošanas, izplūdes gāzes) nolasīšana un salīdzināšana ar ražotāja norādītajām vērtībām;
1. kontūra noplūdes pārbaude; ja iekārtā esošais aukstumaģenta daudzums ir 5 t CO₂ ekvivalenta vai vairāk (hermētiski noslēgtām iekārtām – 10 t CO₂ ekvivalenta vai vairāk), noplūdes pārbaudi veic un reģistrē iekārtas uzskaites žurnālā saskaņā ar Regulas (ES) 2024/573 prasībām;
1. aukstumaģenta skatlodziņa pārbaude (burbuļu esamība darbības laikā), ja tāds ir iekārtā;
1. kompresora darbības pārbaude (strāvas patēriņš, troksnis, vibrācijas, starta reižu un darba stundu uzskaite);
b) sālījuma (kolektora) kontūrs – šķidrums–ūdens siltumsūkņiem:
1. spiediena un šķidruma līmeņa pārbaude līmeņa/izplešanās tvertnē, nepieciešamības gadījumā papildināšana un atgaisošana (maksimālais spiediens – atbilstoši ražotāja norādījumiem, Thermia Robust – 3 bar);
1. antifrīza šķidruma sasalšanas temperatūras (koncentrācijas) mērīšana un rezultāta fiksēšana;
1. sālījuma kontūra daļiņu filtra tīrīšana;
c) apkures (siltumnesēja) kontūrs un apsaiste:
1. sistēmas spiediena fiksēšana un salīdzināšana ar nepieciešamo (Panasonic – 0,5–3 bar), nepieciešamības gadījumā papildināšana un atgaisošana;
1. netīrumu (daļiņu, magnētisko) filtru tīrīšana (Panasonic ražotājs prasa ūdens filtru tīrīt vismaz reizi gadā);
1. izplešanās tvertņu atslēgšana un priekšspiediena pārbaude, atjaunojot darba spiedienu;
1. drošības vārstu darbības pārbaude (Thermia ražotājs drošības vārstus iesaka pārbaudīt vismaz 4 reizes gadā);
1. cirkulācijas sūkņu darbības un griešanās virziena pārbaude;
1. noslēgarmatūras, regulējošo un trīsceļu vārstu darbības pārbaude;
1. manometru verifikācijas derīguma termiņa pārbaude un fiksēšana;
1. cauruļvadu, noslēgarmatūras un siltumizolācijas vizuāla pārbaude (noplūdes, korozija, kondensāts); siltumapgādes sistēmas un krānu marķēšana, ja marķējuma nav vai tas bojāts;
d) elektroiekārtas un vadības automātika:
1. vadības automātikas pārbaude, reģistrēto kļūdu (trauksmju) vēstures nolasīšana, analīze, fiksēšana un atiestatīšana;
1. temperatūras un spiediena devēju darbības pārbaude, rādījumu salīdzināšana ar kontrolmērījumiem;
1. elektrisko savienojumu pievilkšana un vizuāla pārbaude, noplūdes strāvas aizsardzības slēdža (RCCB) darbības pārbaude;
1. programmatūras versijas un iestatījumu saglabāšana (ja iespējams);
e) gaiss–ūdens siltumsūknim (Panasonic) papildus:
1. ārējā bloka siltummaiņa (lamelu) un ventilatora notīrīšana, kondensāta drenāžas pārbaude, brīvas gaisa cirkulācijas nodrošināšana ap bloku;
2.4. Sagatavošana apkures sezonai ietver:
1. aukstumaģenta kontūra darba spiedienu nolasīšanu un salīdzināšanu ar drošai darbībai nepieciešamajiem;
1. sālījuma un apkures kontūru spiediena pārbaudi, nepieciešamības gadījumā papildināšanu un atgaisošanu;
1. drošības vārstu darbības pārbaudi;
1. netīrumu filtru pārbaudi un, ja nepieciešams, tīrīšanu;
1. temperatūras devēju darbības pārbaudi, apkures līknes un karstā ūdens (t. sk. legionellu profilakses) iestatījumu pārbaudi;
1. siltumsūkņa palaišanu apkures režīmā un darbības kontroli vismaz 30 minūtes, kļūdu vēstures pārbaudi.
2.5. Pēc katras apkopes Izpildītājs sagatavo apkopes aktu ar fotofiksāciju, kurā norāda veiktos darbus, izmērītās vērtības (spiedieni, temperatūras, antifrīza sasalšanas temperatūra), konstatētos bojājumus un ieteikumus. Akta kopiju pievieno pieņemšanas–nodošanas aktam. Izpildītājs veic ierakstus iekārtu uzskaites žurnālā (F-gāzes).
2.6. Apkopē iekļauts darbs, transports un palīgmateriāli (tīrīšanas līdzekļi, blīves filtriem). Rezerves daļas un materiālus apmaksā atsevišķi atbilstoši finanšu piedāvājumam.
3. Ražotāju ieteiktās apkopes darbības
3.1. Izpildītājs, veicot apkopi, ievēro attiecīgā siltumsūkņa ražotāja tehniskās dokumentācijas prasības. Ražotāju dokumentācijā norādītās galvenās darbības apkopotas tabulā:
	Siltumsūknis
	Ražotāja norādījumi (avots – ražotāja instrukcija)
	Iekļauts apkopē

	THERMIA Robust
	Darbus ar aukstumaģenta kontūru drīkst veikt tikai sertificēts aukstumtehnikas speciālists. Apkures sistēmas spiediens jāpārbauda reizi mēnesī, maksimālais spiediens 3 bar. Sālījuma (kolektora) kontūram jābūt pilnībā uzpildītam, spiediens nedrīkst pārsniegt 3 bar. Abus apkures sistēmas drošības vārstus jāpārbauda vismaz 4 reizes gadā, lai novērstu kaļķa nosēdumus. Trauksmes LOW/HIGH PRESS norāda uz aizsērējušiem filtriem vai gaisu sistēmā.
	Spiediena kontrole abos kontūros, drošības vārstu pārbaude, filtru tīrīšana, atgaisošana; Pasūtītāja personāla instruktāža par ikmēneša spiediena kontroli un vārstu pārbaudi starp apkopēm.

	Panasonic Aquarea WH-SXC16H9E8
	Ūdens filtrs jātīra vismaz reizi gadā, jo aizsērējis filtrs var izraisīt sistēmas atteici. Regulāri jāveic sezonas pārbaudes iekārtām, ūdens filtram un elektroinstalācijai. Iekārtā iebūvētā noplūdes strāvas aizsardzības slēdža (RCCB) darbība jāpārbauda regulāri, īpaši pēc uzstādīšanas, apkopes vai pārbaudes. Ūdens spiedienam jābūt 0,05–0,3 MPa (0,5–3 bar). Ārējā bloka gaisa ieejas un izejas atveres jāuztur brīvas, ziemā jānotīra sniegs.
	Magnētiskā/ūdens filtra tīrīšana, RCCB pārbaude, spiediena kontrole, ārējā bloka siltummaiņa un drenāžas tīrīšana, kļūdu vēstures pārbaude.

	NIBE Fighter 1330
	Sālījuma un siltumnesēja kontūros jābūt uzstādītiem daļiņu filtriem un drošības vārstiem (komplektā drošības vārsts 3 bar); kolektora kontūrā – izlīdzināšanas (līmeņa) vai izplešanās tvertne. Pirms ekspluatācijas un pēc darbiem sistēmai jābūt uzpildītai un atgaisotai, cirkulācijas sūkņu griešanās virzienam jāatbilst marķējumam.
	Daļiņu filtru tīrīšana, sālījuma līmeņa/spiediena un antifrīza koncentrācijas pārbaude, drošības vārstu un cirkulācijas sūkņu pārbaude.

	EURONOM Exotic
	Reizi gadā jāpārbauda, vai aukstumaģenta kontūra skatlodziņš ir tīrs un darbības laikā bez burbuļiem; burbuļi var liecināt par nepietiekamu aukstumaģenta daudzumu – jāpieaicina servisa speciālists. Apkopes un servisa darbus drīkst veikt tikai pilnvarots personāls, pirms darbu sākuma atslēdzot barošanu. Sālījuma kontūrā ieteicams filtrs; līmeņa (izplešanās) tvertne uz sālījuma ieplūdes caurules.
	Skatlodziņa pārbaude, sālījuma kontūra filtra tīrīšana un līmeņa pārbaude, korpusa notīrīšana.


3.2. Izpildītājs Pasūtītāja atbildīgajai personai sniedz instruktāžu par ražotāja ieteiktajām lietotāja pārbaudēm starp apkopēm (spiediena kontrole, drošības vārstu pārbaude, ārējā bloka atbrīvošana no sniega).
4. Avārijas izsaukumi un remontdarbi
4.1. Avārijas gadījumā apkures sezonā (siltumsūknis nedarbojas, apkure vai karstā ūdens apgāde ir pārtraukta) Izpildītājs ierodas objektā ne vēlāk kā 12 stundu laikā no izsaukuma saņemšanas brīža un uzsāk iekārtas darbības atjaunošanu. Citos darbības traucējumu gadījumos – ne vēlāk kā 10 (desmit) darba dienu laikā.
4.2. Izsaukumus pieņem pa tālruni un e-pastu 24/7 apkures sezonā.
4.3. Ja nepieciešams remonts, Izpildītājs sagatavo remonta izmaksu tāmi, piemērojot finanšu piedāvājumā norādītās vienību cenas, un iesniedz to Pasūtītāja pilnvarotajai personai saskaņošanai. Remontu uzsāk tikai pēc tāmes rakstiskas saskaņošanas, izņemot avārijas darbus, kas nepieciešami iekārtas darbības atjaunošanai vai bojājumu novēršanai.
4.4. Saskaņotos remontdarbus veic 1 (viena) mēneša laikā no tāmes saskaņošanas; ja rezerves daļu piegādes termiņš ir garāks, termiņu puses saskaņo rakstiski.
4.5. Rezerves daļām un materiāliem jābūt jauniem, saderīgiem ar konkrēto iekārtu un atbilstošiem ražotāja prasībām. Aukstumaģentu un antifrīza šķidrumu izmanto tikai ražotāja norādītā tipa. Ja tehniskajā specifikācijā norādīts konkrēts preču zīmes modelis, pieļaujams ekvivalents ar ne sliktākiem tehniskajiem raksturlielumiem.
4.6. Demontētās detaļas, nolietotos materiālus un aukstumaģentu Izpildītājs utilizē normatīvajos aktos noteiktajā kārtībā.
5. Garantija
5.1. Garantija veiktajiem darbiem un uzstādītajiem materiāliem – ne mazāk kā 24 (divdesmit četri) mēneši no pieņemšanas–nodošanas akta parakstīšanas dienas (pretendents var piedāvāt ilgāku termiņu).
6. Biežāk veicamie remontdarbi un izmantojamie materiāli
6.1. Saraksts ir informatīvs un tiek izmantots vienību cenu noteikšanai. Pasūtītājs pasūta darbus un materiālus pēc faktiskās nepieciešamības.
6.2. Remontdarbi
	Nr.
	Darba nosaukums
	Mērvienība

	1.
	Siltumsūkņa vadības automātikas (kontroliera) nomaiņa un drošas darbības atjaunošana
	gab.

	2.
	Siltumsūkņa palaišana, vadības automātikas ieregulēšana, darba parametru iestatīšana
	reize

	3.
	Elektroinstalācijas darbi
	h

	4.
	Siltumizolācijas uzstādīšana vai remonts
	h

	5.
	Manometra vai termometra nomaiņa
	gab.

	6.
	Manometra demontāža, verificēšana un montāža
	gab.

	7.
	Temperatūras vai spiediena devēja nomaiņa
	gab.

	8.
	Netīrumu (plūsmas) filtra tīrīšana ārpus kārtējās apkopes
	gab.

	9.
	Noslēgarmatūras, regulējošā vārsta, netīrumu filtra vai drošības vārsta nomaiņa
	gab.

	10.
	Trīsceļu vārsta piedziņas (motora) nomaiņa
	gab.

	11.
	Cirkulācijas sūkņa nomaiņa
	gab.

	12.
	Izplešanās tvertnes nomaiņa
	gab.

	13.
	Aukstumaģenta kontūra noplūdes meklēšana, vakuumēšana un uzpilde
	reize

	14.
	Sālījuma (antifrīza šķidruma) kontūra uzpilde un atgaisošana
	reize

	15.
	Karstā ūdens tvertnes 1000 L uzstādīšana
	gab.

	16.
	Akumulācijas tvertnes 500 L uzstādīšana
	gab.

	17.
	Sarakstā neminēti remontdarbi
	h


6.3. Materiāli un detaļas
	Nr.
	Materiāla vai detaļas nosaukums
	Mērvienība

	1.
	Izplešanās tvertne, V = 18 l
	gab.

	2.
	Izplešanās tvertne, V = 40 l
	gab.

	3.
	Izplešanās tvertne, V = 50 l
	gab.

	4.
	Izplešanās tvertne, V = 100 l
	gab.

	5.
	Izplešanās tvertne, V = 150 l
	gab.

	6.
	Balansēšanas vārsts DN25 (1”)
	gab.

	7.
	Balansēšanas vārsts DN20 (¾”)
	gab.

	8.
	Tērauda cauruļu veidgabali
	kompl.

	9.
	Elektroinstalācijas materiāli
	kompl.

	10.
	Pretkondensāta siltumizolācija (sintētiskais kaučuks), biezums 20 mm
	m²

	11.
	Automātiskais atgaisotājs ar pretvārstu ½”
	gab.

	12.
	Āra gaisa temperatūras devējs (savietojams ar attiecīgo siltumsūkni)
	gab.

	13.
	Manometrs, 0–4 bar, verificēts
	gab.

	14.
	Manometrs, 0–6 bar, verificēts
	gab.

	15.
	Manometrs, 0–10 bar, verificēts
	gab.

	16.
	Termometrs, 0–100 °C (ūdenim)
	gab.

	17.
	Drošības vārsts, nostrādes spiediens 3 bar, līdz 50 kW
	gab.

	18.
	Spiediena devējs (savietojams ar attiecīgo siltumsūkni)
	gab.

	19.
	Aukstumaģents atbilstoši iekārtas ražotāja norādītajam tipam (R447A).
	kg

	20.
	Sālījuma kontūra antifrīza šķidrums (koncentrāts) – tāds pats kā sistēmā esošais (etilēnglikols)
	l

	21.
	Sadales kolektors, 3 zari
	gab.

	22.
	Drošības grupa 1” (drošības vārsts, atgaisotājs, manometrs)
	gab.

	23.
	Cirkulācijas sūknis, raksturlielumi līdzvērtīgi Grundfos UPS 32-80 vai ekvivalents
	gab.

	24.
	Karstā ūdens recirkulācijas sūknis, raksturlielumi līdzvērtīgi Wilo Star-Z 25/6-3 180 vai ekvivalents
	gab.

	25.
	Lodveida krāns ¾”
	gab.

	26.
	Lodveida krāns 1”
	gab.

	27.
	Lodveida krāns 1¼”
	gab.

	28.
	Pretvārsts 1”
	gab.

	29.
	Netīrumu (plūsmas) filtrs 1¼”
	gab.

	30.
	Netīrumu (plūsmas) filtrs ¾”, misiņa
	gab.

	31.
	Trīsceļu vārsts DN25 ar piedziņu (SPDT), līdzvērtīgs MUT VMR 25E SPDT CR M1S vai ekvivalents
	gab.

	32.
	Karstā ūdens tvertne 1000 l (līdzvērtīga KBH 1000 vai ekvivalents)
	gab.

	33.
	Akumulācijas tvertne 500 l
	gab.

